ඌරගස්මංහන්දිය ප්‍රදේශයේදී නඩත්තු කටයුත්තක් අතරතුර විදුලි සේවකයෙකු මරණයට පත්වූ බවට වාර්තා වූ සිද්ධිය ඝාතනයක් බව හෙළිවී තිබෙනවා.පොලිසිය පවසන්නේ අම්බලන්ගොඩ කැපූ ඇළ ප්‍රදේශයේ නිවසකදී සිදුව ඇති ඝාතනය සම්බන්ධයෙන් සැකපිට දෙදෙනෙක් අත්අඩංගුවට ගෙනඇති බවයි.මියගිය පුද්ගලයා ලංකා විදුලිබල මණ්ඩලයේ වතුගෙදර, සීනිගොඩ උප කාර්යාලයට අනුයුක්තව සිටි කළුතර, දොඩංගොඩ ප්‍රදේශයේ පදිංචි ප්‍රියදර්ශන පුෂ්පකුමාර නැමති 24 හැවිරිදි අයෙක්.ඌරගස්මන්හංදිය, වල්ඉඟුරුකැටිය ප්‍රදේශයේ විදුලි රැහැන් පරීක්ෂාවකට ගොස් සිටියදී එම ස්ථානයේ ඇති වූ හදිසි පිපිරීමකින් තුවාල ලැබූ බව පවසමින් විදුලි සේවකයන් පිරිසක් ඔහුව බලපිටිය රෝහලට ඇතුළත් කිරීමට කටයුතු කර තිබුණා.කෙසේවෙතත්, එහිදි ඔහු මියගොස් තිබෙනවා.